text: Motorvejen atter farbar ved Christiansfeld
  14 januar 2011 kl. 09.45
  Den sønderjyske motorvej er nu atter farbar i fuld omfang efter der er ryddet op efter en ulykke fredag formiddag. Der skete ingen personskade.
  Det var en lastbil og en personbil som stødte sammen i det sydgående spor på motorvejen mellem Kolding og Christiansfeld.
  Det betød at begge spor var spærrede, mens vejhjælp ryddede op efter uheldet.
  